****

**ABSTRACTS FROM:**

International Body Psychotherapy Journal *The Art and Science of Somatic Praxis*

Volume 17, Number 2, Fall 2018 pp

*ISSN 2169-4745 Printing, ISSN 2168-1279 Online*

© Author and USABP/EABP. Reprints and permissions secretariat@eabp.org

**Νιώθω άρα είμαι**

**Madlen Algafari**

**Σύνοψη**

Το κείμενο αυτό είναι ένα απόσπασμα που έχει παρθεί από την εισαγωγή του βιβλίου μου «*Νιώθω, άρα είμαι*». Μέσα σε αυτήν, εκφράζω την ευγνωμοσύνη μου στον S.Keleman, ο οποίος μου έδωσε το κουράγιο και τα επιχειρήματα για να υπερασπιστώ την πτυχιακή μου διατριβή, πως η συναισθηματική νοημοσύνη είναι πιο σημαντική από τη λογική νοημοσύνη τη σημερινή εποχή.

*Λέξεις-κλειδιά*: Συναισθηματική νοημοσύνη, Χημεία και Αλχημεία, Φυσική και Μεταφυσική της Συναισθηματικής Ζωής

**Η χάρη που με συνάντησε, γνωρίζοντας τον Stanley Keleman**

**Sônia Andrade**

**Σύνοψη**

Η συγγραφέας εκφράζει την ευγνωμοσύνη της για την κληρονομιά , που δέχτηκε μέσα από την βιωματική μάθηση, κατά την παρακολούθηση του προγράμματος στο Βραζιλιάνικο Κέντρο για Διαμορφωτική Ψυχολογία και από αλληλεπίδραση της με τον Stanley Keleman.Tο κείμενο εξηγεί πως η διαμορφωτική σκέψη και μεθοδολογία προσφέρουν τη δυνατότητα της αυτογνωσίας και της προσωπικής και επαγγελματικής εξέλιξης μέσα από αυτό που βιώνεται - στο σώμα.

*Λέξεις-κλειδιά:* Stanley Keleman, Διαμορφωτική Ψυχολογία, σώμα, επανασωματοποίηση, συνάντηση, χάρη, οικειότητα, ευγνωμοσύνη, άνθρωπος

**Τα αξέχαστα μαθήματα του Stanley Keleman**

**Πώς να είμαστε άνθρωποι βιώνοντας ενσώματα τη ζωή μας, αντί να την διασχίζουμε παθητικά.**

**Christina Bogdanova**

**Σύνοψη**

Σε αυτό το άρθρο, παρουσιάζω κάποιες πλευρές της δουλειάς του Stanley Keleman που με γοητεύουν και που έχουν μεγάλη πρακτική και θεωρητική σημασία για εμένα. Όντας παλμικοί οργανισμοί μπορούμε να διαμορφώσουμε τους εαυτούς μας και τη ζωή μας, χάρη στη παλμική διαδικασία καθορίζουμε με ποιο τρόπο υπάρχουμε στον κόσμο και μπορούμε να συντονίσουμε το πώς ζούμε. Τα σώματά μας είναι οι μόνοι αυθεντικοί αφηγητές της ζωής μας και όταν τα αισθανόμαστε και τα καταλαβαίνουμε μπορούμε να καθορίσουμε τη μοίρα μας. Εμείς οι άνθρωποι είμαστε μοναδική πηγή αυτοδημιουργούμενων πραγματικοτήτων. Είμαστε εθελοντικά συμμετέχοντες στη δημιουργία επιπτώσεων και βιωμάτων και μπορούμε να εμπλουτίσουμε τη ζωή μας μέσω της δημιουργίας νέων μοτίβων αντιδράσεων και καινούργιας κατανόησης της -ενσώματης ζωής. Η ενσώματη εμπειρία - της διοργανωτικής διαδικασίας, εκ φύσεως εγγενής, μας παρέχει τη δυνατότητα να μεταμορφώσουμε τους εαυτούς μας σε ανθρώπινα όντα, να εξελιχθούμε και να βελτιωθούμε αντί να ζούμε στην αδράνεια, την απογοήτευση ή την αρρώστια. Συνεπώς, μπορούμε να διαλέξουμε συνειδητά να ακολουθήσουμε το διαμορφωτικό ταξίδι με τα ΄΄Πέντε Βήματα’’ για καλύτερη αυτοκατανόηση της τωρινής μας κατάστασης ύπαρξης, για προσωπική ανάπτυξη και για τη διάπλαση ενός λογικού (ενσυνείδητου),ζωντανού εαυτού.

*Λέξεις-κλειδιά*: Stanley Keleman, παλμός, παλμικοί οργανισμοί, οργανωτική αρχή, ενσώματη εμπειρία, διαμορφωτικό ταξίδι, Πέντε Βήματα, η μεθοδολογία του ΠΩΣ, η διαδικασία «ακορντεόν», σωματόγραμμα, αφήγηση

**Τρεις πτυχές στη σχέση μου με τον Stanley Keleman**

**Erica Cavour**

**Σύνοψη**

Η συγγραφέας μιλάει για τρεις σημαντικές στιγμές στη σχέση της με τον Stanley Keleman και την Διαμορφωτική Ψυχολογία.

*Λέξεις-κλειδιά*: Stanley Keleman, Διαμορφωτική Ψυχολογία, ανθρώπινη εξέλιξη, ευγνωμοσύνη

**Stanley Keleman: Μνήμη, Αγάπη και Τιμή**

**Leila Cohn**

 **Σύνοψη**

Σε αυτό το άρθρο η συγγραφέας μιλάει για την ιστορία της με τον Stanley Keleman και πώς η -αναπτυσσομένη συνεργασία τους οδήγησε στην πραγματοποίηση του προγράμματος «*Συνεντεύξεις με τον Stanley Keleman*».Aυτό το άρθρο περιέχει ένα απόσπασμα από τη τελευταία τους συνέντευξη` `Κβαντική Φυσική μέσα στην Ανθρώπινη Εμπειρία’’

*Λέξεις-κλειδιά*: Διαμορφωτική Ψυχολογία, Κβαντικές δυναμικές, Stanley Keleman, Διαμορφωτική διαδικασία, Ανθρώπινη εμπειρία, έλλειψη, εξέλιξη

**Σε ευχαριστούμε Stanley**

**Terry Cooper**

**Σύνοψη**

Ο Stanley πέθανε όπως ακριβώς έζησε ,χωρίς δράμα ή ντόρο, με έναν ομαλό και οργανωμένο τρόπο. Συχνά έλεγε: «*το σώμα ξέρει πώς να πεθάνει*»

*Λέξεις-κλειδιά:*Stanley Keleman,Ζώντας το θάνατό σου, η σχέση με τον εαυτό

**Η ανατομία και η διαμορφωτική διαδικασία του Keleman-μία προσέγγιση για την κατανόηση της ανθρωπότητας**

**Ενώνοντας δύο διαστάσεις**

**Anton Darakchiev**

**Σύνοψη**

Το παρακάτω άρθρο εκφράζει την άποψη ενός -ιατρού, ο οποίος ειδικεύεται στην εσωτερική παθολογία, για την σωματική μεθοδολογία του Stanley Keleman και την κατανόησή του της ανθρώπινης ανατομίας. Τονίζει τη συμβολή της ``Διαμορφωτικής Διαδικασίας’ ’και της «*Συναισθηματικής Ανατομίας»* του Keleman στην κατανόηση της ανθρώπινης συμπεριφοράς και στο τρόπο για να αλλάξει αυτή προς μία θετική κατεύθυνση.

*Λέξεις-κλειδιά:* Ανατομία, Διαμορφωτική διαδικασία, Συναισθηματική Ανατομία, Stanley Keleman, Σωματική δουλειά, Βιολογικό όραμα , Ανθρώπινη συμπεριφορά, Σωματική ψυχοθεραπεία

 **Ο Stanley ως γλύπτης**

**Gene Hendrix**

**Σύνοψη**

Ως επιμελητής έκδοσης της δουλειάς του Stanley Keleman,ο Hendrix περιγράφει πως το γλυπτό λειτουργούσε ως μεταφορά για τη δουλειά του, τη δουλειά του να δίνει σχήμα στις διάφορες -φάσεις της ζωής. Για τον Stanley αυτό ήταν το ταξίδι του ήρωα, το διαμορφωτικό ταξίδι.

*Λέξεις-κλειδιά:* Το γλυπτό ως μεταφορά, Σχήμα, Διαμορφωτικό ταξίδι

**Stanley Keleman και οι Μορφές της Ύπαρξης**

**Peter Kralev**

 **Σύνοψη**

Αυτό το άρθρο είναι εμπνευσμένο από την άποψη του Stanley Keleman για το ανθρώπινο σώμα, τα συναισθήματα και τον οργανισμό,-μία ολοκληρωμένη μορφή της ψυχο-φυσιολογικής ύπαρξης. Και αυτή η ύπαρξη είναι μία σειρά μορφών-από τη ιστορία του πρωτοπλάσματος και τις διαδικασίες που χτίζουν τη δομή του κυττάρου έως τις μορφές της ανθρώπινης ζωής. Οι μορφές, σύμφωνα με τον Keleman,είναι οι εκδηλώσεις μιας συγκεντρωτικής (/ενιαίας) διαδικασίας η οποία περιλαμβάνει συναισθήματα, σκέψεις και την ιστορία της ζωής σε μία δομή,- σημαδεμένα, μεταξύ άλλων, από τη συνάντηση του εσωτερικού κόσμου με τον εξωτερικό. Στην «*Διαμορφωτική Ψυχολογία*» του, εισήγαγε τάξη και μορφές μέσα στις οποίες μπορούμε να αναγνωρίσουμε τους εαυτούς μας. Επιχειρώντας το «διαμορφωτικό ταξίδι» ένα άτομο μπορεί να γνωρίσει τα πιο βαθιά κομμάτια του εαυτού του μέσω μιας διαδικασίας μεταμόρφωσης-ψυχολογικής και σωματικής. Και αν υπάρχουν μοντέλα που παραμορφώνουν την ακεραιότητα, υπάρχει πάντα η μεθοδολογία του ΠΩΣ για να διορθώσουμε την παραμορφωμένη δομή, προκειμένου να χρησιμοποιήσουμε τους εαυτούς μας πιο πετυχημένα.

*Λέξεις-κλειδιά:* Stanley Keleman, μορφές, δομή, ύπαρξη, Διαμορφωτική Ψυχολογία, σύνολο σφυγμών, κινήσεις σώματος, αρχή του ακορντεόν, μοντέλο των Πέντε Βημάτων

**Η ξαφνική απώλεια του Stanley ως καταλύτης για ανάπτυξη**

**Christina A. Loeffel**

 **Σύνοψη**

Το 1989,ο Stanley Keleman περιέγραψε την οργανισμική εμπειρία μίας ξαφνικής απώλειας και πώς μπορούμε να δουλέψουμε με τη σωματική μας δομή για να -διαμορφώσουμε ένα προσωπικό τέλος, αντί να οδηγούμαστε από τον κληροδοτούμενο αιφνιδιασμό και τις αντιδράσεις του σοκ. Η συγγραφέας περιγράφει πώς χρησιμοποίησε αυτή την ομιλία και την Οικειοθελή Μυϊκή– προσπάθεια του Εγκεφαλικού Φλοιού για να βοηθήσει να δημιουργηθούν οι δικές της αντιδράσεις -απέναντι στο ξαφνικό θάνατο του Stanley.

*Λέξεις-κλειδιά*: Stanley Keleman, Διαμορφωτική Ψυχολογία, Ξαφνικός Θάνατος, Σοκ, Πένθος

**Βιώνοντας τη ζωή -ενσώματα κατά την διαδικασία της γήρανσης**

**Artemis Marinho**

**Σύνοψη**

Το κείμενο μιλάει για την προσωπική μου εμπειρία γήρανσης μέσα από την διαμορφωτική οπτική.

*Λέξεις-κλειδιά:* Stanley Keleman, Διαμορφωτική Ψυχολογία, Γυναίκα που γερνάει, Διαμορφωτική διαδικασία

**Ο ρόλος των συνδετικών ιστών (fascia)στο Σχήμα**

**Johannes Carl Freiberg Neto**

 **Σύνοψη**

Αυτό το κείμενο συνδέει κάποια κομμάτια των συζητήσεών μου με τον Stanley Keleman για τις έρευνες που έκανα –αναφορικά με τους συνδετικούς ιστούς ως μηχανοευαίσθητους ιστούς σε σύνδεση με την Εθελοντική Μυϊκή προσπάθεια του Εγκεφαλικού Φλοιού.

*Λέξεις-κλειδιά:* Stanley Keleman, Διαμορφωτική Ψυχολογία, συνδετικοί ιστοί, Ιδιουποδεκτικότητα των Μηχανισμών Υποδοχής, Ενδο-δεκτικότητα, Εγκεφαλικός Φλοιός, Οξυδέρκεια

**Σωματική οικειότητα-ο αρχηγός (/ο επικεφαλής) της διαμορφωτικής διαδικασίας**

**Denisse Passos**

 **Σύνοψη**

Η σωματική οικειότητα είναι η επικεφαλής της διαμορφωτικής διαδικασίας, μας οδηγεί στη κατεύθυνση μιας προσωπικής ζωής, μιας διαμορφωτικής ζωής. Η οικειότητα είναι ο καταλύτης στο συνεχές του διαμορφωτικού ατόμου.

*Λέξεις-κλειδιά*: Διαμορφωτική Ψυχολογία, Δάσκαλος, Οικειότητα, Κβαντικές Δυναμικές, υποκειμενικότητα, Stanley Keleman

**Ομιλία εις μνήμην του Stanley Keleman**

**Συνέδριο της EABP –Βερολίνο, 6 Σεπτεμβρίου,2018**

**Ilse Schmidt-Zimmermann**

 **Σύνοψη**

Η Ilse Schmidt-Zimmermann,πρώην πρόεδρος της EABP (Ευρωπαϊκός Οργανισμός Σωματικής Ψυχοθεραπείας) απέδωσε αυτό το φόρο τιμής στον Stanley Keleman στο 16ο Ευρωπαϊκό Συνέδριο Σωματικής Ψυχοθεραπείας στο Βερολίνο, για να περιγράψει τη θεωρητική κληρονομιά του και την προσφορά του στο τομέα της σωματικής ψυχοθεραπείας.

*Λέξεις-κλειδιά*: Σωματική Ψυχοθεραπεία, Συναισθηματική Ανατομία, ενσωματωμένος διάλογος, εκούσια μυϊκή / εγκεφαλική προσπάθεια, διαμορφωτική διαδικασία.

**Διαμορφώνοντας μία ζωή μετά από έμφραγμα**

**Alison Bonds Shapiro**

 **Σύνοψη**

Η επιρροή τη δουλειάς του Stanley Keleman μπορεί να φανεί πολύ καθαρά στην εφαρμογή της για την αντιμετώπιση των ξαφνικών αλλαγών στη μορφή και στη λειτουργία, που προκύπτουν σαν αποτελέσματα μεγάλων -νευρολογικών τραυματισμών. Αυτό το άρθρο περιγράφει αρχικά ένα προσωπικό ταξίδι ίασης από έναν τέτοιο τραυματισμό μέσω χρήσης εργαλείων της διαμορφωτικής ψυχολογίας. Στη συνέχεια το άρθρο πραγματεύεται πώς ο συγγραφέας συμπεριλαμβάνει αυτά τα εργαλεία σε προγράμματα -εκπαίδευσης για επιζώντες και φροντιστές οικογενειών -τόσο σε κλινικές όσο και σε δομές εξωτερικής φροντίδας ασθενών. Αυτά τα προγράμματα είναι σχεδιασμένα έτσι ώστε να διδάσκουν - ικανότητες αυτοδιαχείρισης για τη στήριξη της εξελισσόμενης - ίασης από νευρολογικές παθήσεις και τη -διαμόρφωση μιας ζωής μετά το τραυματισμό.

*Λέξεις-κλειδιά*: Εγκεφαλικό, Νευρολογικός τραυματισμός,-Νεύρο-πλαστικότητα, Ενασχόληση, Εσωτερικές καταγραφές, Αισθητηριακή αυτογνωσία, Προσοχή, ικανότητα αυτενέργειας, Νευρώνες-Καθρέφτες, Στήριξη του εαυτού

**Το λιγότερο είναι περισσότερο: Εις μνήμην του Stanley Keleman**

**Max Strecker**

 **Σύνοψη**

Το άρθρο αναφέρει περιληπτικά κάποιες από τις σημαντικότερες πλευρές της Διαμορφωτικής Ψυχολογίας και είναι μία προσωπική -μαρτυρία για τις συναντήσεις του συγγραφέα με τον Stanley Keleman και τον τρόπο εργασίας του.

*Λέξεις-κλειδιά***:** Διαμορφωτική Ψυχολογία, Stanley Keleman, ενσωμάτωση, προσωπική ανάπτυξη, ζώντας τον θάνατο

**Προς τιμήν και μνήμην του Stanley Keleman**

**Sonja H.Sutherland**

 **Σύνοψη**

Η Sutherland περιγράφει πώς, σε πολύ προσωπικό επίπεδο αλλά και σε επαγγελματικό επίπεδο, ο Stanley Keleman επηρέασε βαθιά την ίδια και τη ζωή της. Επαγγελματικά,-καταθέτει - τα χρόνια της εμπειρίας και της ενσώματης κατανόησης της διαμορφωτικής αντίληψης του Stanley Keleman και της προσέγγισής της στην πρακτική του Feldenkreis αλλά και στην δημιουργία του κοινωνικού συναισθηματικού –προγράμματος εκπαίδευσης για παιδιά.

*Λέξεις-κλειδιά:*Feldenkreis, Διαμορφωτική Ψυχολογία, παλμός, επιρροή στον εαυτό

**Το διαμορφωτικό μου ταξίδι**

**Iracema Teixeira**

 **Σύνοψη**

Αυτό το κείμενο είναι μία προσωπική αναφορά-το μοίρασμα ενός ταξιδιού προς τον εσωτερικό μου κόσμο. Μιλάω για μία παλμική ανάπτυξη, για την εμπειρία της διεύρυνσης και της συστολής στον εαυτό μου, την ενσωμάτωση της διαμορφωτικής ψυχής μου και τη δημιουργία μίας βάσης για το χτίσιμο της ωριμότητας μου.

*Λέξεις-κλειδιά***:**Stanley Keleman, Διαμορφωτική Ψυχολογία, ταξίδι, σώμα, αγάπη